钦定古今图书集成/方舆汇编/职方典/第1518卷 > 《通志》
## 钦定古今图书集成/方舆汇编/职方典/第1518卷 > 《通志》

孟密宣抚司

孟密宣抚司，有砖城，无戍楼。产花果瓜蔬，与中国同。南牙山峙之摩勒、金沙二水环焉。山高田少，米谷腾贵，又多地羊鬼，为行人祟。北距腾冲一千一百里，南通缅一千里。一由木邦锡波入，一由猛卯至猛广入，一由邦抗鲁祖渡莫勒江，过南牙而入，一由蛮莫入。明永乐间，木邦宣慰罕宾以征八百缅甸功，授以孟密十三处。成化间，彝目思歪叛木邦占夺其地。都御史程宗奏设孟密宣抚司，授“歪” 以安抚。嘉靖初，思奔、思溷争立，缅人杀奔立溷。溷得缅，遂以地附焉。万历十二年，溷率思化、《思恨》《丙测》赍伪印，改名“思忠” 来归，遂升为宣抚。忠死十六年，缅攻孟密。忠母罕烘弱不能支，率其孙思礼、思仁奔猛广，而孟密失。十八年，缅复攻猛广，罕烘《思礼》奔陇川，思仁、《丙测》奔《工回》，而《猛广》又失。二十年，仁以象马入陇川，为宣抚多思顺所拒，忿归于缅，缅以思仁食其地。